Laban

Laban  (latin: Vitex pinnata) nyaéta hiji tutuwuhan anu asalna tina kulawarga Lamiaceae . Ieu tangkal pituin ti Asia Kidul jeung  Asia Tenggara. Tangkalna lila ka gedé, jangkungna bisa nepika 20 méter buleudan tangkalna 1–3 m. Kulitna mibanda kelir  kulawu -coklat-konéng.


 Ciri mandiri 
Kulit tangkalna bareulah, korodok, sarta kelirna kulawu semu konéng nepika semu coklat nepika coklat ngora. Kulit palebah jerona mibanda kelir konéng pias ngajadi héjo mangsa ka mangsa katojo panon poé. ‘’Gubalna’’ mibanda kelir konéng ngora nepika semu coklat. Daunna 3- nepika 5-foliolat. Daunna sessile. Dua lambar anu pang luarna jauh leuwih leutik tibatan nuséjéna, buleud endog sakapeung aja oge nu lonyod. Panjang dauna 3–25  Rubakna 1,5–10  Tungtung daun méncos; vena sekundér lobana 10-20 pasang. 
Kembangna ngaranggeuy, kelirna bulao semu ngora. Buahna mibanda diaméter 5–8  kelirna ngahideungan umpama geus asak.Keßler, P.J.A., 2000. A Manual to 300 selected species. Secondary forest trees of Kalimantan, Indonesia. Tropenbos Kalimantan series 3, 198

 Distribusi 
Di wilayah Indo-Malaysia ieu tangkal kapanggih di Kalimantan, Sabah, Sarawak, sarta sapanjang Kalimantan. Ieu bisa kapanggih ogé di India, Sri Lanka sarta Kamboja. Di Philipina spésiés ieu ngan kapanggih di pulo Palawan, Culion jeung Tawi-Tawi De Kok, R., 2008. The genus Vitex (Labiatae) in the flora Malesiana region, excluding New Guinea. KEW Bulletin. Vol 63, 17-40.

 Ékologi 
Hirup kalawan subur di leuweung sekundér, di sisi susukan di jajalaneun ka leuweung aya ogé di tegalan  patengah jeung eurih/cylindrica .Yassir, I., Van der Kamp, J. Buurman, P., 2010. Secondary succession after fire in Imperata grasslands of East Kalimantan, Indonesia. Agriculture, Ecosystems and Environment, 137: 172-18. Spésiés kawilang kuat mangs aya kahuruan leuweung. Dina iklim tropis kawas di Kalimantan Wétan, kembang jeung buah henteu aya usumna ti Januari nepi ka Désember. Buahna dihakan manuk jeung sikina mikabutuh cahaya panon poé pikeun sirungan tur hirup .

 Dicutat tina 

Kategori:Tumbuhan anu didéskripsikeun taun 1753
Kategori:Tutuwuhan Indochina
Kategori:Spésiés anu risikona kurang
Kategori:Tutuwuhan
Kategori:Flora Indonésia
Kategori:Vitex